
Ministru kabineta rīkojums Nr. 149
Rīgā 2025. gada 13. martā (prot. Nr. 10 33. §)
Par apropriācijas pārdali
· 1. Pamatojoties uz likuma "Par valsts budžetu 2025. gadam un budžeta ietvaru 2025., 2026. un 2027. gadam" 65. pantu, atbalstīt apropriācijas pārdali 2025. gadā 8 521 544 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 09.00.00 "Valsts nozīmes reformas īstenošanai" uz budžeta resora "46. Sabiedriskie elektroniskie plašsaziņas līdzekļi" programmu 04.00.00 "Sabiedriskā pasūtījuma īstenošana Latvijas Sabiedriskajā medijā" reformas īstenošanai, lai izveidotu apvienoto sabiedrisko mediju.
· 2. Sabiedrisko elektronisko plašsaziņas līdzekļu padomei normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam. 
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

